**Prípad pani ANGELA 66 rokov.**

|  |
| --- |
| Pani ANGELA je na prvý pohľad zničená staršia žena bez výrazu v tvári, škúli na obe oči, pozerá ako keby vedľa mňa. Má veľkú nadváhu a ťažkú chôdzu, došľapuje veľmi ťažko na ľavú nohu, vidieť, že ju to bolí. Je nemotorná, no chce všetko robiť bez pomoci. Je úctivá a prináša čokoládu s hrdosťou, že je z Nemecka.  Pýtam sa na jej problémy a život:  Pracujem v Nemecku ako opatrovateľka. Mám silnú seboreu. Pohnem hlavou a akoby snežilo.  Bolo to viac na pravej strane, ale teraz je to v celej hlave.  Na chrbte mám 3 pigmentové névy o veľkosti 3 cm, je to nepríjemne vyrastené, vadí mi to, svrbí to, hocikedy si to zatiahnem pri obliekaní alebo vyzliekaní.  Pod lopatkami smerom na driek ich mám veľa maličkých, ale 3 sú veľké a tmavé ako šošovica.  Mám to asi 5 rokov, stále pribúdajú.  Vysoká hladina cukru - 11,85.  Cholesterol 8,91, tlak 180/100. Mala som 29 rokov, som ísť vypovedať na súd. Bolo to veľmi zlé. Môj brat zrazil v opitosti starkú z dediny, hrozne som ju mala rada.  Mám brata mladšieho o 8,5 roka. Dostal 18 rokov väzenia. Nedokázala som ho ísť pozrieť. Akoby neexistoval, zomrel pre mňa.  Od alkoholika otca som sa dostala k alkoholikovi manželovi. Pil a míňal naše peniaze. Nikdy mi z ničím nepomohol. Len hanbu robil. Žijem v malej dedinke. Od malička sme sa spolu hrali, potom hašterili, milovali, hádali, hnevali, nenávideli, odpustili, až sa rozišli, a potom aj rozviedli, no patrili sme spolu jeden k druhému, bolo to učenie, láska i bolesť.  Muž bol v kolektíve, kde sa pilo denne, ako teraz naši poslanci v dedine, tu sa nič nemení.  Naša rodina sa rozdelila a on mal radšej alkohol ako nás. Deti mi vyčítali prečo tak žijeme.  Necítila som sa pri ňom ako žena. Bola som len matka detí. Deti sú mojim zmyslom života.  V 19-tich sa narodila Júlia, v 21. roku sa mi narodil Štefan. Keď som mala 29 rokov narodil sa Boris.  Manžel sa volal Štefan. Žili sme spolu 19 rokov. Mala som 38 rokov, keď som sa rozviedla a vrátila som sa k otcovi. No otec tiež pil.  Nedalo sa vôbec vyjsť s mužom ani s jeho rodičmi. Nič neplatilo, stále sa iba ospravedlnil. Nedalo sa mu veriť. Veľmi ma sklamali, mala som ich rada.  Vzala som deti a šla som preč, všetko som nechala, dom, auto... Chcela som ho zabiť a zbaviť sa zla...  Lebo to bolo hrozné. Stále som bola len ja tá vinná. Stále len pichal do mojich boľavých miest. Tak som to už nezvládla a opustila som ho.  Cítila som sa v manželstve na všetko sama. Každý deň som mala strach, hnev, zlosť, zúrivosť...  Moja mamka zomrela ako 76 ročná, v roku 2009. Necítila som nič. Viem, že si tiež toho veľa vytrpela s otcom.  Muž zomrel a neboli sme mu ani na pohrebe. Nedali nám vedieť. Po rozvode som nemala záujem a potom jeho brat ho dal do ústavu, lebo stále pýtal od neho peniaze. V ústave sa upil k smrti. Mal 54 rokov, keď zomrel.  Dlho som mu nevedela odpustiť. Nie som Pán Boh. Trpela som a teraz mám odpustiť?  Stretla som sa s jeho bratom. Deti ho prosili, porozprával mu svoj príbeh. Nevedel čo sme pri ňom prežívali  Bol tam aj môj zať, zabezpečil kríž. So synom sme ten kríž vzali na jeho hrob. Syn starý kríž vzal a hodil do kontajnera. Povedala som mu, že neprávom sme nosili kríž a že mu ho vraciam, ten kríž, ktorý na nás hodil. Bola som veľmi sklamaná a nahnevaná.  Asi som mu odpustila, ale až po jeho smrti.  Mám výborný vzťah s deťmi. Pomáhame si a sme v kontakte. Je mi dobre, keď som sama. Tak to aj ostane. Už nechcem byť pod niekým.  Som na mieste, kde nemám byť, už by som chcela pokoj, dôchodok vnúčatá. Bolia ma nohy.  Chcem už prestať sa starať o dedka v Nemecku a byť len doma, žiť, robiť veci pre seba.  Nadváhu mám odkedy som mala tretie dieťa. Už som si na to zvykla.  Mám rada čítanie, pletenie, háčkovanie, rozprávanie sa s priateľmi.  Neviem ako mám byť sama pre seba, bez úloh a povinností.  Mám uzavreté srdce. Neplakala som od mojich 25 rokov.  Predtým som pracovala v špedičnej firme na Slovensku.  Pane Bože, hnevá ma, že sa hnevám... tú prácu už robiť nechcem. Po maminej smrti v kostole som si uvedomila, že už možno ani nestihnem žiť.  Videla som Milosrdenstvo Božie na obraze, zdalo sa mi, že ožil Ježiš Kristus. Prešla mnou bázeň. Počula som: „Svoj pokoj Ti dávam“.  Bola som ako baránok. Prišlo uvedomenie. Veď mám rada ľudí a rada pomáham. Vedela som už čo mám robiť. Šla som do Rakúska pracovať za opatrovateľku. Som tam od roku 2009. Mám tam nový život. Má to viac zmysel.  Nohy ma bolia asi 8 rokov. Lekár to nazval osteopénia a artróza, reumatické bolesti.  Prvý pohyb je najhorší. Potom, keď sa pohýbem, už sa to dá vydržať. Za ten dlhý čas som s zvykla.  Len nech nefúka silný chladný vietor a nemení sa počasie.  Keď som ostala ležať a prestala som chodiť, dostala som sa ku Anežke, dala mi lieky z tradičnej čínskej medicíny a po 4 dňoch som začala chodiť.  4 roky som mala pokoj. Potom znova prišli bolesti. Vrátila som sa k tým bylinkám a mastičkám. No už to nezabralo. Ľavá noha ma bolí veľmi. Ťahám ju za sebou. Bolí ma stále. Pýtam sa Pána, či je to môj kríž nevedieť chodiť?  Zlatá rybka: 1. zdravie pre moje deti, 2. zdravie pre mňa a 3. konečne pokoj, aby už som sa nemusela o každého starať a zabezpečovať.  Farba: 12A (svetlá fialová)  Kameň si nechcela vybrať, že ona na to nie je a nenosí žiadne šperky okrem náušníc.  Dala som liek v dávkovaní 3 dni po sebe po raz denne a potom raz za 3 dni. |
| **KONTROLA po 6 týždňoch**  „Veľa vecí sa pohlo. Po prvej dávke som cítila príjemné teplo. Veľmi sa mi zlepšilo vyprázdňovanie.  Asi som vám vtedy ani nepovedala o mojich problémoch z vyprázdňovaním a hemoroidmi.  Všetky névy na koži - najprv menšie, potom aj väčšie - sa začali odlupovať. Mám teraz novú peknú kožu. Nevychádzala som z úžasu. „Červené fľaky v tvárovej časti a na spánkoch sa do troch dní upokojili, neboli už červené, štruktúra kože sa normalizuje, akoby som mladla. Teraz sa budím raz v noci, o 3.00 alebo o 5.00, idem cikať. Predtým to bolo 5-6 krát za noc.  Začala som plakať. Videla som vojnu na Ukrajine v televízii. Duša sa mi chvela ako vtáčik v hrudi. Tiekli mi slzy prúdom. Ale bola som ticho. Stále sa neviem prejaviť, veď sa to nepatrí. Teraz udalosti už nesledujem cielene, začala som vnímať pokoj.  Pochopila som, že neviem to ovplyvniť. Je to hra vyššie postavených a bohatých.  Už tomu nevenujem pozornosť, aby som to nepodporovala.  Uvedomila som si, že vojnu neovplyvním a že sa mám začať starať sama o seba.  Mám asi o 70% viac energie.  Vnútorný pokoj je lepší asi o 60%. Ešte mám občas nepokojné nohy. Bolesti nôh takmer celkom ustúpili. Pri splne som to teraz cítila, boleli ma, ale len jednu noc a potom nasledujúci deň.  Pijem oveľa viac, okolo 3 litrov.  Mala som dlho tmavý moč. Teraz je skoro priesvitný, sem tam ešte penivý.  Niekoľkokrát som si zmerala cukor. Hodnoty boli lepšie. Po týždni som si merala 9,3 / 9 / 8,6 / 8,1 / 7,2 / 6,1. Je to úžasné.  Pokožku hlavy mám úplne čistú. Nemám lupiny. Objavila sa mi nová koža, jemná a nesvrbí.  Upravuje sa mi aj tlak:  152/91 80  148/90 74  150/90 70  138/89/77  136/87/76  Stále sa to zlepšuje. Potenie sa najprv veľmi zvýraznilo. Musela som sa aj 3 x prezliecť. Mala som žlté fľaky. Asi sa mi čistilo telo. Teraz je potenie len už minimálne, pod pazuchami a sem tam na čele.  Mala som aj hnačku jeden deň. Šla som v ten deň na stolicu 4 - 5 krát. Potom nastala úľava. Hemoroidy sa mi stiahli. Svrbenie konečníka celom ustúpilo.  Odpúšťaním som sa nezaoberala, ale ja tak si poviem priebežne prepáč a odpúšťam si tú moju vnútornú búrku. Už sa teraz pekne zvládam. |